Fra 07.07 til 08.09 modtog Nordjyllands Politi hele syv meldinger om færdselsuheld. - De er alle sammen sket i Himmerland, hvor vejene er rigtig glatte, siger vagtchef Carsten Kjær fra Nordjyllands Politi. To af de syv uheld skete på motorvej E45 og skabte trafikale udfordringer i morgentrafikken. Ved alle uheld skete der hovedsageligt materiel skade.

Opsummering:
Vejene i Himmerland er meget glatte fredag morgen. På en time har Nordjyllands Politi modtaget melding om syv færdselsuheld.